**Opgave til Sofokles’ *Antigone,* andet *epeisodion,* ss. 30-39**

**a)**

1. Vagtens fortælling vv. 407-440 (ss. 31-32) er det, man kalder en *budbringerberetning* (gæt selv hvorfor); den slags er der mange af i antikke tragedier.
   1. Hvad er det, han fortæller?
   2. Hvordan ville du dramatisere dette, hvis du skulle lave *Antigone* som film?
2. Hvordan reagerer Kreon på, at Antigone er blevet arresteret (f.eks. vv. 401, 403, 406, 441-2, 446-7)?
   1. Svarer denne reaktion til, hvordan vi har set ham i det foregående?
   2. Vender denne reaktion på et tidspunkt? Hvis ja, så hvornår/hvorfor mon?
3. Hvordan forholder Antigone sig til anklagerne? Hvorfor?

**b)**

Diskussions- eller skænderiscener er også et fast indslag i det antikke drama. Det kaldes en *agon* (gr. ‘kappestrid’, ‘konkurrence’, ‘kamp’). Når replikkerne bliver helt korte, så hver person kun har en enkelt verselinie, kalder man det *stichomythi* (gr. *stichomythia*, af *stichos*, ‘linie’ og *mythos*, ‘ord’, ‘tale’).

**Se på Antigones og Kreons *agon*:**

*Hvis du fik tallet 1:*

Du er KREON. Find alle argumenter for Kreons synspunkt i teksten (ss. 32-36). Kan du selv finde på yderligere argumenter for hans synspunkt?

*Hvis du fik tallet 2:*Du er ANTIGONE. Find alle argumenter for Antigones synspunkt i teksten (ss. 33-36). Kan du selv finde på yderligere argumenter for hende synspunkt?

**c)**

Til sidst (fra v. 526 = s. 36) kommer Ismene ud. Hvordan har hun det, hvad siger hun nu, og hvordan reagerer hhv. Antigone og Kreon?

Hvad bliver konklusionen? Hvordan slutter episoden?